stanford-oval/wikipedia huggingface dataset:
อ้วนถำ

| อ้วนถำ |
| --- | --- |
袁譚

เชอฉีเจียงจฺวิน (車騎將軍) (แต่งตั้งเอง)
ดำรงตำแหน่ง ค.ศ. 202 (202) – ค.ศ. 203 (203)
กษัตริย์: พระเจ้าเหี้ยนเต้
ข้าหลวงมณฑลเฉงจิ๋ว (青州刺史)
ดำรงตำแหน่ง ค.ศ. ? (?) – ค.ศ. 202 (202)
กษัตริย์: พระเจ้าเหี้ยนเต้
 
ข้อมูลส่วนบุคคล
เกิด: ไม่ทราบ
เสียชีวิต: 205 อำเภอหนานผี มณฑลเหอเป่ย์
บุตร: ลูกสาวคนเดียว
บุพการี: อ้วนเสี้ยว (บิดา)
ความสัมพันธ์: อ้วนฮี (พี่/น้องชาย) อ้วนซง (พี่/น้องชาย)
อาชีพ: ขุนพล, นักการเมือง, ขุนศึก
ชื่อรอง: เสียนซือ (顯思)

อ้วนถำ (จีนตัวย่อ: 袁谭; จีนตัวเต็ม: 袁譚; พินอิน: Yuán Tán; เวด-ไจลส์: Yuan T'an) ชื่อรอง เสียนซือ เป็นขุนพล นักการเมือง และขุนศึกชาวจีนผู้เป็นบุตรคนโตของอ้วนเสี้ยว ขุนศึกผู้ครอบครองจีนตอนเหนือในช่วงปลายราชวงศ์ฮั่นตะวันออก
ประวัติ

เมื่อโจโฉรุกรานมณฑลเหอเป่ย และอ้วนเสี้ยวตรอมใจตาย อ้วนถำกับอ้วนซงน้องคนเล็กแย่งกันเป็นใหญ่ในแคว้นกิจิ๋วแทนบิดา อ้วนถำสู้ไม่ได้ จึงเข้าสวามิภักดิ์ต่อโจโฉขอพึ่งบุญปราบอ้วนซง โจโฉก็ให้คำมั่นสัญญาว่าจะยกลูกสาวให้เป็นภรรยา แต่แล้วเมื่อโจโฉยึดแคว้นกิจิ๋วได้ทั้งหมด แล้วอ้วนซงหนีไปแล้ว อ้วนถำกลับเกิดความสำนึกว่า ไม่ควรยอมจำนนต่อโจโฉ จึงเตรียมสู้รบกับโจโฉอยู่ที่เมืองลำพี้ โจโฉตามไปปราบ รบพุ่งกันหลายครั้ง อ้วนถำเห็นว่าสู้ไม่ได้ จึงขอสวามิภักดิ์อีกครั้งหนึ่ง แต่โจโฉไม่ยอมรับในที่สุดโจหอง ทหารเอกโจโฉก็เอาง้าวฟ้นอ้วนถำหลายทีจนตกม้าตาย โจโจให้ตัดศีรษะเอาไปเสียบไว้ที่ประตูเมืองด้านเหนือ
สวรรค์

จิตรกรรมฝาหนังเทวดาบนสวรรค์ วัดราชาธิวาส
สวรรค์ (สันสกฤต: स्वर्ग, สฺวรฺค) หมายถึง ภพหนึ่งในคติของศาสนาต่าง ๆ เช่น ศาสนายูดาห์ ศาสนาพุทธ ศาสนาคริสต์  และศาสนาอิสลาม อันเป็นสถานที่ตอบแทนคุณงามความดีของมนุษย์ที่ได้ทำไปเมื่อครั้งที่ยังมีชีวิตอยู่บนโลกนี้
รากศัพท์

คำว่า "สวรรค์" ในภาษาไทยนั้นเป็นคำที่มาจากภาษาสันสกฤต ภาษาไทอื่น ๆ มักใช้คำว่า "เมืองฟ้า" เช่น ꪹꪣꪉꪡ꫁ꪱ  "เมิงฟ้า" ในภาษาไทดำ
กลุ่มศาสนาอินเดีย > พระพุทธศาสนา

บทความหลัก: เทวโลก
สวรรค์ในความเชื่อทางศาสนาพุทธ แปลว่า ภูมิหรือดินแดนที่มีอารมณ์เลิศด้วยดี เป็นที่อยู่ของเทวดา เหตุที่ทำให้มาเกิดเป็นเทวดาเพราะได้ สร้างบุญกุศลไว้เมื่อครั้งยังเป็นมนุษย์ เมื่ออุบัติขึ้นก็ตั้งอยู่ในวัยหนุ่มสาวทันที งดงามตลอดเวลา จนกว่าจะถึงเวลาจุติ ไม่มีความแก่บังเกิดขึ้นเหมือนในเมืองมนุษย์ วิมานคือที่อยู่อาศัยของเทวดา ล้วนมีความวิจิตรงดงาม มีขนาดแตกต่างกัน มี ความเป็นอยู่สะดวกสบาย มีอาหารทิพย์บังเกิด ขึ้น มีบริวารคอยรับใช้ใกล้ชิด เสื้อผ้าเป็นทิพย์ วิจิตรงดงาม บังเกิดขึ้นให้สวมใส่ กิจกรรมแต่ละวันก็มีการเที่ยวเพลิดเพลินบันเทิงอยู่กับการชมสวน การสังสรรค์กันระหว่างทวยเทพทั้งหลาย ส่วนจะอุบัติขึ้น ณ สวรรค์ชั้นไหน เป็น เทวดาประเภทใด และอยู่ในฐานะอะไรนั้น ก็ขึ้นอยู่กับบุญที่ตัวเองสั่งสมมาเมื่อครั้งยังเป็นมนุษย์ ซึ่งได้มีกล่าวไว้ในคิลายนสูตร ของพระไตรปิฎกภาษาบาลี ดังนี้
จาตุมหาราชิกา ตั้งอยู่ ณ เชิงเขาพระสุเมรุ ที่ได้ชื่อสวรรค์ชั้นจาตุมหาราชิกา เพราะมีเทพผู้เป็นใหญ่ครองสวรรค์ชั้นนี้อยู่ 4 ท่าน คือ ท้าวธตรฐปกครองพวกคนธรรพ์ ท้าววิรุฬหกปกครองพวกกุมภัณฑ์ ท้าววิรูปักษ์ปกครองพวกนาค ท้าวเวสสุวรรณปกครองพวกยักษ์
ดาวดึงส์ ตั้งอยู่ที่บนยอดเขาพระสุเมรุ ที่ชื่อว่า ดาวดึงส์ เพราะเป็นที่อยู่ของเทพผู้ปกครองภพถึง 33 องค์ โดยมีท้าวสักกะเป็นประธาน และที่สำคัญมีจุฬามณีเจดีย์ ซึ่งทุกวันพระเทวดาจะมาประชุมกันที่ศาลาสุธรรมา เพื่อรับฟังโอวาทจากท้าวสักกะ
ยามา มีท้าวสุยามะเป็นจอมเทพ
ดุสิต มีท้าวสันดุสิตเป็นจอมเทพ
นิมมานรดี มีท้าวสุนิมมิตเป็นจอมเทพ
ปรนิมมิตวสวัตดี มีท้าววสวัตตีเป็นจอมเทพ
กลุ่มศาสนาอับราฮัม > คริสต์ศาสนา > โรมันคาทอลิก

ในคริสตจักรโรมันคาทอลิก "สวรรค์" มีความหมายต่างจากนิกายโปรเตสแตนต์ที่ถือว่าสวรรค์เป็นสถานที่ทางกายภาพ ชาวคาทอลิกเชื่อกันว่าความรักต่อพระเป็นเจ้าและต่อเพื่อนมนุษย์ ไม่ได้ถูกทำลายด้วยความตายแต่ยังคงอยู่ต่อไป โดยอาศัยพระคริสต์ผู้ทรงชีวิตร่วมกับพระบิดา ดังนั้น เมื่อคนหนึ่งตายจากโลกนี้ไป คนที่ยังมีชีวิตอยู่ก็ยังมีความสัมพันธ์กับเขาได้ เพราะเขามีชีวิตในความรักของพระบิดา ผู้ล่วงลับมิได้ขาดสายสัมพันธ์แห่งความรักต่อผู้เป็น และพร้อมกับพระคริสต์ เขารอให้ผู้ที่ยังมีชีวิตในโลกจะไปร่วมกับเขาใน "เยรูซาเลมใหม่" หรือ "แผ่นดินใหม่" ที่เราเรียกว่า "สวรรค์"
พระวรสารใช้โวหารพรรณนาสภาพชีวิตกับพระเจ้าว่า เป็นชีวิตที่ทุกคนรวมกันฉันท์พี่น้องกับพระบิดา หรือเปรียบกับงานเลี้ยงที่ทุกคนได้รับเชิญไปร่วม หรืออธิบายว่าเป็นการชมเชยพระพักตร์พระผู้เป็นเจ้า ที่จริง เรื่องชีวิตกับพระผู้เป็นเจ้าที่เรียกว่าอยู่สวรรค์ พ้นสติปัญญาของมนุษย์ ส่วนผู้ที่ยังอยู่ในโลก เปาโลอัครทูตอธิบายว่า สำหรับเขาการกลับคืนชีพได้เริ่มแล้ว เพราะพระจิตของพระเยซูผู้ทรงกลับคืนชีพ ทรงโปรดให้เขามีชีวิตใหม่แล้ว เพียงแต่ยังไม่ปรากฏภายนอก ผู้ที่ตายโดยมีชีวิตของพระคริสต์ในตัวเขา มีส่วนในการกลับคืนชีพของพระองค์แล้ว อย่างไรก็ดี เขายังจะต้องรอคอยการกลับคืนชีพของทุกคนรวมกันในวันสุดท้าย เหตุว่า ประชาคมมนุษย์ยังไม่ได้รับการรวบรวมในพระคริสตวรกายอย่างครบบริบูรณ์
กลุ่มศาสนาอับราฮัม > คริสต์ศาสนา > โปรเตสแตนต์

ในคริสตจักรโปรเตสแตนต์ "แผ่นดินสวรรค์" หรือ "แผ่นดินโลกใหม่" หรือ "นครเยรูซาเล็มใหม่" หรือ "สวรรค์" หมายถึง สถานที่ที่พระเป็นเจ้าสร้างขึ้นเพื่อเป็นมรดกแก่ผู้ที่ชอบธรรมในสายพระเนตรของพระองค์ และผู้ที่เชื่อในการไถ่และได้รับความรอดจากพระบุตรพระเป็นเจ้า (คือรอดพ้นจากความพินาศด้วยความเชื่อนั้น) ความรอดนั้นเป็นความรอดส่วนบุคคล ไม่มีผู้ใดสามารถร้องขอ/วอนขอความรอดจากพระเจ้าแทนกันได้ ดังนั้นจะสังเกตได้ว่าในคริสตจักรโปรเตสแตนต์จะไม่มีการวอนขอจากพระนางมารีย์พรหมจารี หรือนักบุญต่าง ๆ ตามคริสตจักรโรมันคาทอลิก และในจุดนี้เองที่เป็นความเชื่อที่ต่างกันที่สุดในนิกาย คริสตจักรโปรเตสแตนต์ยึดถือตามคัมภีร์ไบเบิลเป็นหลัก นั่นคือเชื่อว่าเรื่องราวในพระคัมภีร์ผู้ที่บันทึกได้รับการดลใจจากพระวิญญาณบริสุทธิ์ ดังนั้นจึงมาจาก สวรรค์
อูดง

| --- | --- |
คาเกะอูดง (ญี่ปุ่น: かけうどん; โรมาจิ: Kake udon) หรืออูดงในซุปน้ำใส
ประเภท: บะหมี่
แหล่งกำเนิด: ญี่ปุ่น
อุณหภูมิเสิร์ฟ: ร้อนหรือเย็น
ส่วนผสมหลัก: แป้งสาลี
 ตำราอาหาร: อูดง   สื่อ: อูดง
อูดง หรือนิยมเรียกว่า อุด้ง (ญี่ปุ่น: 饂飩, うどん; โรมาจิ: Udon) เป็นอาหารญี่ปุ่นที่เป็นที่นิยมชนิดหนึ่ง ทำจากแป้งสาลี ลักษณะเป็นเส้นหนา ยาว และมีสีขาว
อูดงนิยมรับประทานทานร้อน ๆ ในซุปใส ซึ่งทำจากดาชิ (หัวเชื้อน้ำซุป) และโชยุ (ซีอิ๊วญี่ปุ่น) และมิริง (เหล้าสำหรับปรุงอาหาร)
อูดงมีชื่อเรียกหลายชื่อ ขึ้นอยู่กับอาหารที่นำมาวางบนเส้นอูดง เช่น เท็มปูระอูดง (ญี่ปุ่น: 天ぷらうどん; โรมาจิ: tempura udon) คือ อูดงหน้ากุ้งชุบแป้งทอด และคิตสึเนะอูดง (ญี่ปุ่น: きつねうどん; โรมาจิ: Kitsune udon) คือ อูดงหน้าเต้าหู้หวาน เป็นต้น
ต้นกำเนิด

เส้นอูดงมีต้นกำเนิดมาจากเส้นชูเมี่ยน (ภาษาจีน: 粗麵, พินอิน: Cū miàn) ของประเทศจีน เป็นเส้นทำจากแป้งสาลียาว หนาประมาณ 2-3 เซนติเมตร นิยมทานในซุปผสมเต้าเจี้ยว ถือเป็นอาหารภาคเหนือของจีน
เส้นอูดงได้เข้าสู่ประเทศญี่ปุ่นโดยพระสงฆ์ชาวญี่ปุ่นที่เดินทางไปจาริกยังประเทศจีน ชาวญี่ปุ่นได้ยกย่องพระคูไก (ญี่ปุ่น: 空海; โรมาจิ: Kūkai) และพระเอ็นนิ (ญี่ปุ่น: 圓爾辯圓; โรมาจิ: Enni Ben'en) ให้เป็นต้นตำรับการปรุงเส้นอูดงของญี่ปุ่น พระคูไคเดินทางไปยังประเทศจีนในช่วงต้นของคริสต์ศตวรรษที่ 9 เพื่อศึกษาพุทธศาสนา โดยอดีตจังหวัดซานูกิ (ญี่ปุ่น: 讃岐国; โรมาจิ: Sanuki no kuni) หรือปัจจุบันคือจังหวัดคางาวะบนเกาะชิโกกุ ประกาศตัวเป็นผู้สืบทอดสูตรการทำอูดงจากพระคูไก ส่วนพระเอ็นนิ ซึ่งเป็นพระนิกายเซน สำนักรินไซ (ญี่ปุ่น: 臨済宗; โรมาจิ: Rinzai-s) ได้เดินทางไปประเทศจีนเมื่อคริสต์ศตวรรษที่ 13 โดยมีเมืองฮากาตะ จังหวัดฟูกูโอกะ เป็นผู้ประกาศว่าสืบทอดสูตรของพระเอ็นนิ
อาหารที่ทำจากเส้นอูดง

เช่นเดียวกับอาหารเส้นอื่น ๆ ของญี่ปุ่น อูดงจะนิยมรับประทานแบบเย็นในฤดูร้อน และรับประทานแบบร้อนในฤดูหนาว อาหารต่าง ๆ ที่นำมาวางบนเส้นอูดงแสดงถึงฤดูกาลนั้น ๆ และความสมดุลกับส่วนผสมอื่น ๆ อาหารที่นำมาวางบนเส้นอูดงนั้นถูกปรุงอย่างเรียบง่าย บางครั้งนำไปทานกับเส้นโซบะได้เช่นกัน
อาหารที่ทำจากเส้นอูดง > อูดงร้อน

คาเกะอูดง (ญี่ปุ่น: かけうどん; โรมาจิ: Kake udon) อูดงร้อนในน้ำซุปใส โรยต้นหอมญี่ปุ่นซอยบาง ๆ อาจมีคามาโบโกะหรือลูกชิ้นปลาเส้นญี่ปุ่น ฝาน 1 ชิ้น วางบนเส้นอูดง
คิตสึเนะอูดง (ญี่ปุ่น: きつねうどん; โรมาจิ: Kitsune udon) อูดงร้อนหน้าเต้าหู้หวานทอด หรืออาบูราอาเงะ (ญี่ปุ่น: 油揚げ; โรมาจิ: Aburaage) คำว่า คิตสึเนะ แปลว่า สุนัขจิ้งจอกหรือปีศาจจิ้งจอก ชื่อนี้ได้จากเต้าหู้หวานที่วางบนหน้าอูดง ซึ่งมีรูปร่างเหมือนหูสุนัขจิ้งจอก
เท็มปูระอูดง (ญี่ปุ่น: 天ぷらうどん; โรมาจิ: Tempura udon) อูดงร้อนหน้าอาหารชุบแป้งทอดหรือเท็มปูระ เช่น กุ้ง หรือคากิอาเกะ (ผักรวมชิ้นเล็ก ๆ ผสมแป้งแล้วทอด)
ทานูกิอูดง (ญี่ปุ่น: 狸うどん; โรมาจิ: Tanuki udon) อูดงร้อนหน้าเศษแป้งเท็มปูระ (Tenkasu) ชื่อได้จากทานูกิ ซึ่งเป็นแรคคูนญี่ปุ่น และเชื่อว่ามีพลังวิเศษ
สึกิมิอูดง (ญี่ปุ่น: 月見うどん; โรมาจิ: Tsukimi udon) อูดงหน้าไข่สดที่ตกลงบนอูดงร้อน ๆ จากชื่อ แปลได้ว่า อูดงชมจันทร์ เหมือนไข่แดงสีเหลืองกลมเหมือนพระจันทร์
วากาเมะอูดง (ญี่ปุ่น: ワカメうどん; โรมาจิ: Wakame udon) อูดงร้อนหน้าสาหร่ายวากาเมะ
คาเรอูดง (ญี่ปุ่น: カレーうどん; โรมาจิ: Karē udon) อูดงร้อนหน้าแกงกะหรี่ญี่ปุ่น
อาหารที่ทำจากเส้นอูดง > อูดงเย็น

ซารุอูดง (ญี่ปุ่น: ざるうどん; โรมาจิ: Zaru udon) อูดงแช่เย็น โรยสาหร่ายโนริฝอย เสิร์ฟในซารุ (ญี่ปุ่น: 笊; โรมาจิ: Zaru) (ภาชนะสานจากไม้ไผ่ รูปร่างคล้ายกระด้ง แต่ก้นบุ๋ม ใช้สะเด็ดน้ำ) พร้อมกับซอสแช่เย็น มีส่วนผสมเข้มข้นของดาชิ มิริง และโชยุ เมื่อจะรับประทาน ให้ใช้ตะเกียบคีบเส้นอูดงพอคำจุ่มลงในซอสดังกล่าว แล้วจึงรับประทาน อาจใส่ต้นหอมซอย วาซาบิบด และขิงบดลงในซอสเพื่อเพิ่มรสชาติได้ เมื่อเสิร์ฟคู่กับเท็มปูระจะเรียก เท็นซารุอูดง (ญี่ปุ่น: 天ざるうどん; โรมาจิ: Tenzaru udon)
| ด ค กอาหารและเครื่องดื่มญี่ปุ่น |
| --- | --- |
อาหารจานหลัก:  กีวดง  เกี๊ยวซ่า  แกงกะหรี่ คัตสึกาเร  ข้าว ข้าวกล้องงอก  ข้าวเหนียว  โจ๊ก  เซกิฮัง  โซซูอิ  ทากิโกมิโงฮัง  ข้าวฮายาชิ  ไข่อนเซ็ง  คากูนิ  คาราอาเงะ  คูชิกัตสึ  ชาบูชาบู  ชาฮัง  ชิราตากิ  ซาชิมิ ฟูงุ  ซูชิ ประวัติศาสตร์  ซูชิยั่งยืน  โซกิ ฟูงุ  ดมบูริ คัตสึดง  ชูกาดง  เท็กกาดง  เท็นชินดง  อูนาดง  โอยาโกดง  ทงกัตสึ  ทาโกยากิ  ทามาโงยากิ  เท็มปูระ  โทโกโรเต็ง  นาเบโมโนะ  นิกูจางะ  บะหมี่ โซบะ  โซบะโอกินาวะ โซกิ  โซเม็ง สลัดโซเม็ง  ราเม็ง กระดูกหมู  แกงกะหรี่มูโรรัง  คาโงชิมะ  ชัมปง  ฮิยาชิจูกะ  สึเกเม็ง  ยากิโซบะ  วุ้นเส้น  อูดง ยากิอูดง  โฮโต  เบ็นโต เคียราเบ็ง  จูบาโกะ  มากูโนอูจิ  วัปปาเมชิ  เอกิเบ็ง  มนจายากิ  ยากินิกุ  ยากิโตริ  สึกูดานิ  สึกูเนะ  สุกี้ยากี้  ออมไรซ์  โอโกโนมิยากิ  โอโกวะ  โอเซจิ  โอเด็ง  โอนิงิริ เท็มมูซุ  ฮิยามูงิ  ฮิรายาจี 
อาหารจานรอง:  การิ  ขนมปัง ขนมปังแกงกะหรี่  ขนมปังเมลอน  ยูดาเนะ  อัมปัง  โครกเกะ  ชิโอการะ  ซัตสึมาอาเงะ  ซุปมิโซะ  นัตโต  นามาซุ  นูกาซูเกะ  ทากูอัง  สึเกโมโนะ  อาเงดาชิโดฟุ  โอกาซุ 
เครื่องดื่ม:  กาแฟกระป๋อง บอส  จอร์เจีย  เก็มไมจะ  คาลพิส  ชา ประวัติศาสตร์  เกียวกูโระ  คาบูเซจะ  คูกิจะ  ชาเขียว  เซ็นจะ  บันจะ  มัตจะ  โฮจิจะ  ชาข้าวบาร์เลย์  โชจู อาวาโมริ  ฮาบูชุ  โพคารี่สเวท  ยาคูลท์  รามูเนะ  ลิโพวิตัน  สาเก โทโซะ  นิโงริ  เหล้าหวาน  อควาเรียส  โอโรนามินซี 
ขนม / ของหวาน:  คมเปโต  คารูกัง  คูซูโมจิ  ชิรูโกะ  เซ็มเบ อาราเระ  ดังโงะ ชิจิดังโงะ  คิบิดังโงะ  โดรายากิ  ไดฟูกุ  ไทยากิ  มันจู  โมจิ โกเฮโมจิ  อาเงโมจิ  อูอิโร  โยกัง  ลูกอมข้าวโบตัง  วางาชิ  วาราบิโมจิ  อามานัตโต 
ส่วนผสม / เครื่องปรุง:  โกโบ  คนเนียกุ  คมบุ  คัตสึโอบูชิ  คันซูริ  คาราชิ  คูซูโกะ  คูโรมิตสึ  ชิจิมิโตงาราชิ  ซอส โชยุ  ซอสทงกัตสึ  ซอสวุร์สเตอร์เชอร์  ทาเระ  พนซุ  ชตสึรุ  ซันโช  ดาชิ  ไดกง ไดคงซากูราจิมะ  เต้าหู้  ถั่วแดงกวน  เท็งกาซุ  น้ำมันงา  โนริ  เบนิโชงะ  ปลา คามาโบโกะ  ซูริมิ  เม็นไตโกะ / ทาราโกะ  โทบิโกะ  ปังโกะ  ผงชูรส  มายองเนส  มิโซะ  มิริง  เม็มมะ  เมียวงะ  ยูซุ ยูซูโกโช  วาซาบิ  หน่อไม้  เห็ด ชีตาเกะ  มัตสึตาเกะ  เห็ดเข็มทอง  อาโอโนริ  อูเมโบชิ  ฮิจิกิ 
อุปกรณ์:  มีด กีวโต  ซันโตกุ  ซาชิมิโบโช  เดบะโบโช  นากิริโบโช  นานางิบะ  มางูโระโบโช  มีดทำครัวญี่ปุ่น  อูซูบะโบโช  หม้อหุงข้าว 
รายชื่อ:  ของว่าง  ของหวานและขนมหวาน  เครื่องปรุง  ส่วนประกอบของซูชิและซาชิมิ  อาหารจาน ซุปและสตูว์  ราเม็ง 
ผลไม้:  ไชน์มัสแคต  แตงโมสี่เหลี่ยม  ยูบาริเมลอน  รูบีโรมัน 
เกี่ยวข้อง:  ขนบธรรมเนียมและมารยาท  ไคเซกิ  ชิมมิ  เท็ปปังยากิ  เทริยากิ  โทกูซังฮิง  อาหารโอกินาวะ  อูมามิ  โอมากาเซะ 
  หมวดหมู่ 
พ่อครัวกำลังม้วนแผ่นแป้งอูดงที่นวดจนได้ที่แล้ว เพื่อเตรียมตัดเป็นเส้น ๆ ต่อไป
เท็มปูระอูดง (ญี่ปุ่น: 天ぷらうどん; โรมาจิ: Tempura udon)
ยากิอูดง (ญี่ปุ่น: 焼きうどん; โรมาจิ: Yaki udon)
แฮหัวฮุย

ขุนนางรัฐวุยก๊กในศตวรรษที่ 3
บทความนี้เกี่ยวกับขุนนางของวุยก๊ก สำหรับภรรยาคนแรกของสุมาสูผู้สำเร็จราชการของวุยก๊ก ดูที่ เซี่ยโหว ฮุย
| แฮหัวฮุย (เซี่ยโหว ฮุ่ย) |
| --- | --- |
夏侯恵

เจ้าเมืองเล่ออาน (樂安太守 เล่ออานไท่โฉ่ว)
ดำรงตำแหน่ง ค.ศ. ? (?) – ค.ศ. ? (?)
กษัตริย์: ?
ปลัดราชรัฐเอียน (燕相 เยียนเซียง)
ดำรงตำแหน่ง ค.ศ. ? (?) – ค.ศ. ? (?)
กษัตริย์: ?
 
ข้อมูลส่วนบุคคล
เกิด: ระหว่าง ค.ศ. 207 และ ค.ศ. 219
เสียชีวิต: ระหว่าง ค.ศ. 243 และ ค.ศ. 255
บุพการี: แฮหัวเอี๋ยน (บิดา)
อาชีพ: ขุนนาง
ชื่อรอง: จื้อเฉฺวียน (稚權)

แฮหัวฮุย (มีบทบาทในช่วง ค.ศ. 220 - 243) มีชื่อในภาษาจีนกลางว่า เซี่ยโหว ฮุ่ย (จีน: 夏侯恵; พินอิน: Xiàhóu Huì) ชื่อรอง จื้อเฉฺวียน (จีน: 稚權; พินอิน: Zhìquán) เป็นขุนนางของรัฐวุยก๊กในยุคสามก๊กของจีน
ประวัติ

แฮหัวฮุยเป็นบุตรชายคนที่หกของแฮหัวเอี๋ยนขุนพลผู้รับใช้โจโฉขุนศึกผู้วางรากฐานของรัฐวุยก๊กในช่วงปลายราชวงศ์ฮั่นตะวันออกก่อนเข้าสู่ยุคสามก๊ก แฮหัวฮุยในวัยเยาว์มีชื่อเสียงว่าเป็นผู้มีความรู้ อ่านหนังสือเก่ง และมีความสามารถด้านวรรณกรรม แฮหัวฮุยดำรงตำแหน่งหลายตำแหน่งของราชสำนักวุยก๊ก ได้แก่ ขุนนางสำนักประตูเหลือง (黃門侍郎 หฺวางเหมินชื่อหลาง), ปลัด (相 เซียง) ของราชรัฐเอียน (燕國 เยียนกั๋ว) และเจ้าเมือง (太守 ไท่โฉ่ว) ของเมืองเล่ออาน (樂安郡 เล่ออานจฺวิ้น) แฮหัวฮุยยังเคยโต้วาทีหลายครั้งกับจงยฺวี่ (锺毓) บุตรชายของจงฮิว แฮหัวหุยเสียชีวิตขณะอายุ 36 ปี
ดูเพิ่ม

รายชื่อบุคคลในยุคสามก๊ก
นารูโตมากิ

บทความนี้เกี่ยวกับอาหาร สำหรับความหมายอื่น ดูที่ นารูโตะ
นารูโตมากิ (บนซ้าย) ถูกนำมาตกแต่งบนชามราเม็ง
น้ำวนนารูโตะในช่องแคบนารูโตะ
นารูโตมากิ (ญี่ปุ่น: 鳴門巻き/なると巻き; โรมาจิ: Narutomaki หรือ ญี่ปุ่น: ナルト/なると; โรมาจิ: naruto) เป็นอาหารประเภท คามาโบโกะ โดยจะมีลักษณะเป็นเส้นสีขาวผิวนอกมีรอยหยักภายในเป็นรูปน้ำวนสีชมพูหรือสีแดงโดยเลียนแบบมาจากน้ำวนในช่องแคบนารูโตะที่อยู่ระหว่างเกาะอาวาจิกับเกาะชิโกกุในประเทศญี่ปุ่น และนอกจากนี้ยังใช้เป็นคำแสลงสำหรับเครื่องหมาย ("@")
การผลิต

แหล่งผลิตชื่อดังของนารูโตมากิอยู่ในเมืองยาอิซุในจังหวัดชิซูโอกะ ประเทศญี่ปุ่น
การนำมาใช้

นารูโตมากินำมาใช้ในการตกแต่งราเม็งหรืออย่างอื่นตามความเหมาะสม
การปรากฏในสื่อ

นำมาใช้ในการตั้งชื่อของตัวเอกของการ์ตูนนินจาคาถาโอ้โฮเฮะ
ดูเพิ่ม

Naruto as a topping on soba (Shin-Yokohama Ramen Museum) (ญี่ปุ่น)
Knowledge on naruto (Naruto Kitamura Ltd.) (ญี่ปุ่น)
Estola brunnea

ชนิดของด้วง
| Estola brunnea |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: Coleoptera Coleoptera
วงศ์:: Cerambycidae Cerambycidae
สกุล:: Estola Estola Thomson, 1868
สปีชีส์:: Estola brunnea
ชื่อทวินาม
Estola brunnea Thomson, 1868

Estola brunnea เป็นชนิดของด้วงในวงศ์ Cerambycidae ที่ได้รับการบรรยายโดย Thomson ใน ค.ศ. 1868 ถือเป็นแมลงที่เป็นที่รู้จักจากบราซิล
ตำนานโลกแบน

ภาพประกอบโลกกลมในสำเนา L'Image du monde สมัยคริสต์ศตวรรษที่ 14
ด้านนอกบานพับภาพ "สวนสำราญ" โดยฮีเยโรนีมึส โบสที่แสดงภาพโลกเป็นจานลอยอยู่ในทรงกลมใส
ตำนานโลกแบน เป็นความเข้าใจผิดทางประวัติศาสตร์สมัยใหม่ที่เชื่อว่านักวิชาการและผู้มีความรู้ชาวยุโรปสมัยกลางเชื่อว่าโลกแบน
การบันทึกที่ชัดเจนแรกสุดของแนวคิดโลกกลมมาจากชาวกรีกโบราณสมัยศตวรรษที่ 5 ก่อนคริสตกาล แนวคิดนี้แพร่หลายในกรีซโบราณเมื่อเอราทอสเทนีสคำนวณเส้นรอบวงโลกราว 240 ปีก่อนคริสตกาล ต่อมาความรู้นี้แพร่ไปพร้อมอิทธิพลกรีกในสมัยกลางตอนต้น (ประมาณค.ศ. 600–1000) ซึ่งปัญญาชนชาวยุโรปและตะวันออกกลางส่วนใหญ่น้อมรับแนวคิดโลกกลม ความเชื่อโลกแบนในหมู่ชาวยุโรปที่มีการศึกษาแทบไม่ปรากฏในสมัยกลางตอนปลายเป็นต้นมา แม้จะมีการพรรณาโลกอย่างเหนือจริงในงานศิลปะ
เช่น บานพับภาพ "สวนสำราญ" (The Garden of Earthly Delights) โดยฮีเยโรนีมึส โบสที่แสดงภาพโลกเป็นจานลอยอยู่ในทรงกลมใส
สตีเฟน เจ กูลด์ นักประวัติศาสตร์วิทยาศาสตร์ชาวอเมริกันบรรยายว่า "ไม่เคยมีช่วง 'โลกแบน' ในหมู่ปัญญาชน ไม่ว่าผู้คนในสมัยนั้นและสมัยนี้จะมีแนวคิดต่อโลกเรายังไง ความรู้โลกกลมของชาวกรีกไม่เคยสูญหาย นักวิชาการสมัยกลางคนสำคัญทั้งหมดยอมรับว่าทรงกลมของโลกนั้นเป็นข้อเท็จจริงที่มั่นคงทางจักรวาลวิทยา" เดวิด ซี. ลินด์เบิร์กและรอนัลด์ นัมเบอส์ นักประวัติศาสตร์วิทยาศาสตร์ชาวอเมริกันชี้ว่า "มีปัญญาชนชาวคริสต์ในสมัยกลางน้อยคนที่จะไม่รู้ว่าโลกกลม [พวกเขา] ยังรู้ค่าประมาณเส้นรอบวงโลกด้วยซ้ำ"
เจฟฟรีย์ เบอร์ตัน รัสเซลล์ นักประวัติศาสตร์ชาวอเมริกันกล่าวว่าความเข้าใจผิดว่าโลกแบนเฟื่องฟูสูงสุดช่วงค.ศ. 1870–1920 และเกี่ยวข้องกับมโนคติที่มาจากการต่อสู้เหนือวิวัฒนาการ รัสเซลล์อ้างว่า "นอกเหนือจากข้อยกเว้นเพียงเล็กน้อย ไม่มีผู้มีการศึกษาคนใดในประวัติศาสตร์อารยธรรมตะวันตกนับตั้งแต่ศตวรรษที่ 3 ก่อนคริสตกาลเป็นต้นมาที่เชื่อว่าโลกแบน" และสันนิษฐานว่าความนิยมที่แพร่หลายของตำนานโลกแบนมาจากงานของจอห์น วิลเลียม ดราเปอร์, แอนดรูว์ ดิกสัน ไวต์และวอชิงตัน เออร์วิง
อ้วนอุ๋ย

ขุนนางและขุนศึกของราชวงศ์ฮั่น (เสียชีวิต ค.ศ. 192)
| อ้วนอุ๋ย (ยฺเหวียน อี๋) |
| --- | --- |
袁遺

ข้าหลวงมณฑลยังจิ๋ว (揚州刺史 หยางโจวชื่อฉื่อ)
ดำรงตำแหน่ง ค.ศ. 192
กษัตริย์: พระเจ้าเหี้ยนเต้
เจ้าเมืองซันหยง (山陽太守 ชานหยางไท่โฉ่ว)
ดำรงตำแหน่ง ค.ศ. ? (?) – ค.ศ. 192 (192)
กษัตริย์: พระเจ้าเหี้ยนเต้
นายอำเภอเตียงฮัน (長安令 ฉางอานลิ่ง)
ดำรงตำแหน่ง ค.ศ. ? (?) – ค.ศ. ? (?)
กษัตริย์: พระเจ้าเลนเต้
 
ข้อมูลส่วนบุคคล
เกิด: ไม่ทราบ อำเภอชางฉุ่ย มณฑลเหอหนาน
เสียชีวิต: ค.ศ. 192 อำเภอเพ่ย์ มณฑลเจียงซู
ความสัมพันธ์: อ้วนเสี้ยว (ลูกพี่ลูกน้อง) อ้วนสุด (ลูกพี่ลูกน้อง) อ้วนอิ๋น (ลูกพี่ลูกน้อง)
อาชีพ: ขุนนาง, ขุนศึก
ชื่อรอง: ปั๋วเย่ (伯業)

อ้วนอุ๋ย (จีน: 袁遺 , ? — ค.ศ. 192) มีชื่อรองว่า ปั๋วเย่ (จีน: 伯業) เป็นขุนศึกและขุนนางที่มีชีวิตอยู่ในช่วงปลายราชวงศ์ฮั่นตะวันออกของจีน
อ้วนอุ๋ยเคยเข้าร่วมกองทัพพันธมิตรที่นำโดยอ้วนเสี้ยวใน การทัพปราบตั๋งโต๊ะ เมื่อ ค.ศ. 190 หลังจากกองทัพพันธมิตรได้สลายตัวไปอ้วนอุ๋ยได้ถูกส่งตัวไปปกครองยังจิ๋วแทนเจ้าเมืองคนเก่าที่ถึงแก่กรรมไปแต่ครองเมืองได้ไม่นานก็ถูกอ้วนสุดโจมตีจนเสียเมืองและหนีไปยังไพก๊ก แต่ก็ถูกทหารของตัวเองลอบสังหารเมื่อ ค.ศ. 192
อ้วนอุ๋ยเป็นหนึ่งในบุคคลที่ โจโฉ ผู้นำแห่ง วุยก๊ก ให้ความเคารพอย่างสูง
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (คริสต์ศตวรรษที่ 3). จดหมายเหตุสามก๊ก (ซันกั๋วจื้อ).
เผย์ ซงจือ (คริสต์ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).
Estola boliviana

ชนิดของด้วง
| Estola boliviana |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: Coleoptera Coleoptera
วงศ์:: Cerambycidae Cerambycidae
สกุล:: Estola Estola Breuning, 1940
สปีชีส์:: Estola boliviana
ชื่อทวินาม
Estola boliviana Breuning, 1940

Estola boliviana เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากโบลิเวีย
นิธิดล ป้อมสุวรรณ

| นิธิดล ป้อมสุวรรณ |
| --- | --- |
ชื่ออื่น: ไนท์ ไนกี้
เกิด: 6 กันยายน พ.ศ. 2531 (36 ปี) นิธิดล ป้อมสุวรรณ อำเภอเมืองสมุทรสาคร จังหวัดสมุทรสาคร ประเทศไทย
ส่วนสูง: 185 เซนติเมตร
อาชีพ: นักแสดง นายแบบ พิธีกร
ปีที่แสดง: พ.ศ. 2554–ปัจจุบัน
ผลงานเด่น: สุข - เรือนเสน่หา (2556)  ศุวิล (ลม) - จ้าวพายุ (2556)  หม่อมราชวงศ์รวีช่วงโชติ รวีวาร - อีสา (2556)  รุจน์ - ราชินีหมอลำ (2560)  อาชา - ป่ากามเทพ (2560)  ภาคม ภาคยสมบัติ / ภคนิน - นางมาร (2562) 
สังกัด: เอ็กแซ็กท์ & ซีเนริโอ (2556–2560)   นักแสดงอิสระ (2561–ปัจจุบัน)
นิธิดล ป้อมสุวรรณ (เกิด 6 กันยายน พ.ศ. 2531) ชื่อเล่น ไนซ์​ แต่นิยมเรียกกันว่า ไนกี้ เป็นนักแสดง นายแบบ และพิธีกรชาวไทย เข้าสู่วงการอย่างเต็มตัวในบท "พ่อสุข" จากละครเรื่อง เรือนเสน่หา (2556) และได้เป็นพระเอกเรื่องแรกโดยรับบท "ศุวิล/ลม" จากละครเรื่อง จ้าวพายุ (2556)
ประวัติ

นิธิดล ป้อมสุวรรณ มีชื่อเล่นก่อนเข้าวงการว่า "ไนซ์" เกิดตรงกับ วันอังคารที่ 6 กันยายน พ.ศ. 2531 (ค.ศ.1988) ตรงกับแรม 10 ค่ำ เดือน 9 ปีมะโรง ราศีสิงห์ มีภูมิลำเนาอยู่ที่ ต.มหาชัย อ.เมือง จ.สมุทรสาคร เป็นบุตรคนรองของ มานิตย์ ป้อมสุวรรณ กับ อัจฉรา ป้อมสุวรรณ มีพี่สาวชื่อ ณัฐชนก ป้อมสุวรรณ และมีน้องชายชื่อ จิรวัฒ ป้อมสุวรรณ ทางครอบครัวมีกิจการขายแก๊สหุงต้ม โดยส่วนตัวนิธิดลมีความชื่นชอบทางด้านการทหาร ครอบครัวเองก็ให้การสนับสนุน จึงตัดสินใจสอบเข้าโรงเรียนเตรียมทหาร แต่สอบไม่ผ่าน หลังเรียนจบมหาวิทยาลัยจึงตัดสินใจเข้าสู่งานวงการบันเทิงอย่างจริงจัง ท่ามกลางการไม่เห็นด้วยของพ่อและแม่ที่อยากให้ทำงานอย่างอื่นมากกว่างานด้านวงการบันเทิง
ประวัติ > การศึกษา

ประถมศึกษา  โรงเรียนสมฤดีสมุทรสาคร
มัธยมศึกษา โรงเรียนทวีธาภิเศก
ปริญญาตรี คณะวิทยาศาสตร์ สาขาวิทยาการคอมพิวเตอร์ มหาวิทยาลัยหอการค้าไทย
ประวัติ > การเข้าสู่วงการบันเทิง

ในช่วงมัธยมปลาย มีคนมาติดต่อและขอถ่ายรูป จนได้รับงานโฆษณาชิ้นแรก เป็นโฆษณา ทเวลฟ์ พลัส หลังจากนั้นก็เริ่มมีงานเข้ามาเรื่อยๆ โดยส่วนใหญ่จะเป็นงานถ่ายโฆษณา พอถึงช่วงเข้ามหาวิทยาลัย มีคนชักจูงให้ เดินแบบ ถ่ายแบบ จนกระทั่งแสดงเป็นพระเอกมิวสิควีดีโอเพลง อาทิ เพลง เพื่อนคนสุดท้าย กอดหน่อยได้ไหม ไม่ขอก็จะให้ (ทั้งนี้หนุ่มไนซ์ยังมีโอกาสได้แสดงมิวสิควิดีโอเพลงให้กับทางวงการบันเทิงประเทศจีนอีกด้วย) เป็นต้น ซึ่งผลจากการแสดงมิวสิควีดีโอเพลง  ส่งผลให้เป็นที่พูดถึง และเป็นที่รู้จักพอควร จึงมีการติดต่อจากค่ายเอ็กแซ็กส์ให้ไปออดิชั่นเป็นนักแสดงของทางค่าย จนได้รับเลือกให้เป็นนักแสดงในสังกัด จากนั้นได้มีการเปลี่ยนชื่อเล่นจาก ไนซ์ เป็น ไนกี้ ในเวลาต่อมา แล้วเริ่มแจ้งเกิดในวงการบันเทิงอย่างเต็มตัวในบทบาทแรกคือ สุข จากละครเรื่อง  เรือนเสน่หา และได้ขึ้นแท่นเป็นพระเอกของค่ายจากเรื่อง จ้าวพายุ โดยรับบทเป็น ลม หรือ ศุวิล
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2556 | เรือนเสน่หา | สุข | ททบ.5 |
| 2556 | จ้าวพายุ | ศุวิล เจนจรัสตระกูล (ลม) | ททบ.5 |
| 2556 | อีสา | หม่อมราชวงศ์รวีช่วงโชติ รวีวาร | ททบ.5 |
| 2557 | เสือ | ปักษะ | ช่องวัน |
| 2558 | เงาใจ | (รับเชิญ) | ช่องวัน |
| 2559 | ขอโทษที่รักเธอ | กันตะ เฟ่ซเซอร์ | ช่องวัน |
| 2560 | ราชินีหมอลำ | รุจน์ อัศวนุกูลกิจ | ช่องวัน |
| 2560 | ป่ากามเทพ | อาชา | จีเอ็มเอ็ม 25 |
| 2560 | เพลิงรักไฟมาร | วิษธร วรากานต์ (ธร) | ช่อง 8 |
| 2561 | ทีมล่าทรชน | เอ็กซ์ | GMM 25 |
| 2561 | ไร้เสน่หา | อนุพล (โอ้) / ร้อยโทนิกร | GMM 25 |
| 2561 | รักฉันสวรรค์จัดให้ | บรรณกิจ วัชรวิทย์ (บิ๊ก / เบ็น) | ช่อง 8 |
| 2561 | ซิ่นลายหงส์ | โซ่ทอง (ปัจจุบัน) / อัญญาเจ้าราชบุตรศรีโซ่ทอง (อดีต) | ช่อง 8 |
| 2561 | ฝันให้สุด | ก้องเกียรติ | ไทยพีบีเอส |
| 2562 | นางมาร | ภาคม / ภคนิน | จีเอ็มเอ็ม 25 |
| 2562 | เล่ห์รัญจวน | ขุนราม / หลวงรามฤทธิศรีธรรมา / เจ้าพระยารามฤทธิศรีธรรมา | ช่อง 8 |
| 2562 | สัญญาแค้นแสนรัก | เจษฎา | ช่องวัน 31 |
| 2563 | สะใภ้ ไร้ศักดินา | อาชา | ช่อง 8 |
| 2563 | เพลิงภริยา | เกล้า | ช่อง 8 |
| 2565 | เล่ห์ลุนตยา | ติณโณ (อดีต) / ติณเทพ (หมอติณ) (ปัจจุบัน) | ช่อง 8 |
| 2566 | ครูเพ็ญศรีกับเลดี้ปอบ | ครูบอย | ช่องเวิร์คพอยท์ |
| 2566 | เสือตัดสิงห์ ลิงหลอกเจ้า | คทา | ช่องเวิร์คพอยท์ |
| 2567 | เถ้ากระดังงา | ชรัณ | ช่องเวิร์คพอยท์ |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2559 | The Extra วงการร้าย วงการรัก |  | นนท์ | ช่อง 9 MCOT HD |
| 2560 | Club Friday The Series 9 รักครั้งหนึ่ง ที่ไม่ถึงตาย | ตอน รักต้องแลก | แจ็ค | GMM25 |
| 2560 | เปิดสวิตช์ให้ติดรัก |  | ตะวัน | YOUTUBE |
| 2562 | เสน่หาสตอรี่ | ตอน ปอ  | วุธ | AIS PLAY |
| 2562 | เลือดสุพรรณ |  | มังราย / ทัพ | ช่อง 5 เอชดี |
| 2565 | Club Friday the Series Love Seasons Celebration | ตอน Broken Anniversary | จรณ | ช่องวัน 31 |
| 2565 | เส้นลองจิจูดที่ 180 องศาลากผ่านเรา |  | อินทวุฒิ | ช่องวัน 31 |
| 2566 | ภารกิจนายเทวดา |  | เทวดาฉาน | Viu |
| 2567 | Pretty ล้วง เล่ห์ ร้าย |  | ยุ | ช่องวัน 31 |
| 2567 | Remember จำ/จน/ตาย |  | ชัชวิน | Monomax โมโน 29 |
ผลงาน > ละครเทิดพระเกียรติ

พ.ศ. 2560
Guiding Light ก้าวตามรอยพ่อ ตอน ปณิธานสีคราม รับบท หนึ่ง (ช่อง 9 เอ็มคอต เอชดี)
ผลงาน > ซิทคอม

พ.ศ. 2559
เพราะมีเธอ รับบท มาร์ค (ช่องวัน 31)
พ.ศ. 2560
LOVE COMPLEX คอนโดวุ่น จุ้นรัก รับบท ปิงปอง (ช่อง 9 เอ็มคอต เอชดี)
พ.ศ. 2566
โอมเพี้ยงอาจารย์คง รับบท เสี่ยโก๋ (รับเชิญ) (ช่องเวิร์คพอยท์)
ผลงาน > เพลง

พ.ศ. 2560
ลองเปิดใจ Ost. ซิทคอม Love Complex คอนโดวุ่นจุ้นรัก
รักมาโปรด Ost. ซิทคอม Love Complex คอนโดวุ่นจุ้นรัก
ผลงาน > มิวสิควีดีโอ

| เพลง | นักร้อง |
| --- | --- |
เพื่อนคนสุดท้าย: น็อตโตะ
กอดหน่อยได้ไหม: พลพล พลกองเส็ง
ของตายที่อยากหายใจ: แก้ม - วิชญาณี เปียกลิ่น
ไม่ขอก็จะให้: ดา เอ็นโดรฟิน
เธอคือทั้งหัวใจ: แก้ม - กุลกรณ์พัชร์ โพธิ์ทองนาค
Forever (ตลอดกาล): Instinct
เอาไม่เสร็จ ( Hold down): ใบเตย อาร์สยาม
ผลงาน > พิธีกร

พ.ศ. 2557
เสือ ตอนพิเศษ 1-2 คู่กับ ภคชนก์ โวอ่อนศรี ทาง ช่องวัน
พ.ศ. 2561
รายการ ภาพเป็นเรื่อง คู่กับ กวินรัฏฐ์ ยศอมรสุนทร ทางช่อง ไทยรัฐทีวี
พ.ศ.2566
รายการ R U Rally เพื่อนซี้สี่ล้อ ทางช่องเวิร์คพอยท์
รางวัล

| ปี พ> ศ. | รางวัล | สาขา | ผลงาน | ผลการตัดสิน |
| --- | --- | --- | --- | --- |
| พ.ศ. 2557 | สยามดารา สตาร์ส อวอร์ดส์ | นักแสดงนำชายยอดเยี่ยม สาขาละครโทรทัศน์ | จ้าวพายุ | เข้าชิง |
พ.ศ. 2557
รับโล่เชิดชูเกียรติ "กำลังสำรองทองคำ" สาขาศิลปิน สื่อมวลชน จาก หน่วยบัญชาการรักษาดินแดน
พ.ศ. 2559
รับรางวัล" กินรีทอง"สาขานักแสดงชายยอดเยี่ยม
รับรางวัล "ตัวอย่างเยาวชนดีเด่น"
พ.ศ. 2560
รับรางวัลยกย่องเชิดชูเกียรติ "Best Executive AEC Award of the year 2017"
พ.ศ. 2561
รับรางวัล"คชสีห์" คนไทยตัวอย่างคนดีของแผ่นดิน โดยมูลนิธิ ครูของแผ่นดิน
รับรางวัล"สยามคเณศวร" ในสาขานักแสดงชายดีเด่น จากละครไร้เสน่หา ทางสถานีโทรทัศน์จีเอ็มเอ็ม25
แหล่งข้อมูลอื่น

อินสตาแกรมของไนกี้ นิธิดล